Ossensyl
Ossensyl (Nederlânsk, offisjeel: Ossenzijl, Nedersaksysk: Ossenziel) is in doarp yn de gemeente Stienwikerlân yn de Nederlânske provinsje Oerisel. It hat ûngefear 500 ynwenners.
It doarp krige har namme nei alle gedachten troch de famylje Osse, dy't in slûs behearde (syl). De slûs wurdt net mear brûkt.

Toerisme 
Ossensyl leit oan de Kalenbergergracht, dy't de Weerribben en Kalenberg middels de Linde mei de Fryske marren ferbynt. It wetter wurdt benammen brûkt troch boatsjeminsken. Benammen simmerdeis lûkt Ossensyl in soad toeristen dy't in dei nei Nasjonaal Park Weerribben-Wieden geane. Ossensyl leit yn it natoergebiet De Weerribben. Dit gebiet is al ris keazen as moaiste plak fan Nederlân.

Yn de Weerribben stiet in lytse tsjasker.

Religy 
Yn Ossensyl steane twa tsjerken. Dy fan de eardere PKN-gemeente wurdt brûkt as atelier troch byldzjend keunstner Ilja Walraven, en troch in Vrije Zendings Gemeente. 

Plak yn Stienwikerlân